नई दिल्ली: अरबाज खान और सनी लियोन को इन दिनों एक साथ देखा जा सकता है. अरे, इसमें ज्यादा सोचने की जरूरत नहीं है क्योंकि दोनों अपनी आने वाली फिल्म का प्रमोशन कर रहे हैं. दोनों ‘तेरा इंतजार’ फिल्म में एक साथ नजर आएंगे. कल ही उन्होंने फिल्म का फर्स्ट लुक पोस्टर रिलीज किया था. ‘तेरा इंतजार’ की कहानी एक आर्ट गैलरी की मालकिन रौनक (सनी लियोनी) और पेंटर वीर (अरबाज खान) की है. एक दिन रौनक को वीर कहीं नजर नहीं आता है तो उसे लगता है वह खो गया है. उसके बाद वह हर जगह उसकी तलाश में जुट जाती है. अपने गुम हुए प्यार की तलाश के दौरान रौनक को कई तरह के अनुभवों से दो-चार होना पड़ता है.